English: Thank you for the comments and questions, and in particular for the welcome for the plan and again, the recognition of progress that we have made and intend to make here in Wales. I'll deal with the last point first about research and screening. Of course, there's a range of research that takes place across our university and health board sectors. Whenever people mention screening, I just - . We need to take a step back and actually understand what we mean by that and what the value of all of this is. The easiest thing is to call for a national screening programme to understand and to identify early a range of conditions, but actually, we need to have reliable tests that actually tell us something useful and not undertake harm to people. That is our challenge. Is there a reliable test that we can screen the population with? Do we really see health gain in trying to undertake a national screening programme in this area, or are we going to have a greater return in terms of the value for individuals, as well as the NHS, with other measures? At this point in time, I'm not aware that there is a sensible approach to population screening in this area. We need to undertake procedures where we understand there is risk and to understand the risk that people have in their own family histories. On the point about waiting times, we're seeing waiting times reducing. As you've seen, in my statement, I indicated that we've invested £6.6 million in the Swansea centre, as well, to give us more capacity to allow those waiting times to fall even further, as well as the work I've already described in answer to other questions about the work we're doing in primary care to make sure that we have alternative services to make sure that the people who really do need to be referred to secondary or tertiary care have the opportunity to do so quickly. On your point about smoking falling, again, it was remiss of me not to recognise what Rhun ap Iorwerth said. Measures taken by this place on avoiding smoking in certain parts of the public estate in particular have had a real impact on changing the nature of the conversation around smoking. It's part of the armoury that we have in actually reducing rates of smoking. It was a difficult choice to make. People may think now that of course you shouldn't be allowed to smoke in a variety of public places, but there was very real and significant opposition at the time that this place made a choice to prohibit that. We were the first part of the UK to do so. On your point about e-cigarettes, well, e-cigarettes are not unharmful; it's not as if there's no harm at all. The challenge is that we don't understand the exact nature of the harm in these products. That's why regulation is being taken forward on what could and should go into an e-cigarette. But I recognise that some people use them in trying to give up, but we've continued to say, as a Government, that we'll be led by the evidence and what exists, both about the harm caused by e-cigarettes, and then as an alternative to tobacco. So, I'm not about to go off on a flyer today and announce an entirely different or new approach. We'll continue to take a precautionary approach, but we'll be led by the evidence on the right way forward. Finally, your point about diet and exercise. Again, it's come up in other questions, but there is a consistent healthy schools message, and any Member who visits one of their local primary schools in particular will be hard pressed not to see a healthy living and healthy eating messages within their schools. So, actually, I think our schools are delivering their part of the bargain in delivering that healthy eating, healthy living message. The work that we're doing, for example, in rolling out the daily mile in schools is part of that message. The challenge always is how we engage with the parent and the carer group around that school, because they are bigger influences than our schools are themselves on the health behaviours that people acquire and then take with them into adulthood. So, it's about the whole picture; not just saying it's the responsibility of schools, because actually, each of us in our roles - as individuals, parents and carers and in our roles in communities - we have some responsibility too, but the challenge always is how we help people to make choices, rather than be seen to be lecturing people or telling them that they're doing the wrong thing. Actually, that hasn't proven to be a very effective way to deliver change. Most people understand healthy living and healthy eating messages; our challenge is how we help them to do that more successfully and more effectively.
Welsh: Diolch am y sylwadau a'r cwestiynau, ac yn arbennig am y croeso i'r cynllun ac unwaith eto, y gydnabyddiaeth o'r cynnydd yr ydym wedi'i wneud ac yr ydym yn bwriadu ei wneud yma yng Nghymru. Rwyf am ymdrin â'r pwynt olaf am ymchwil a sgrinio yn gyntaf. Wrth gwrs, mae amrywiaeth o ymchwil sy'n digwydd ar draws ein sectorau prifysgol a bwrdd iechyd. Pryd bynnag y mae pobl yn sôn am sgrinio, rwyf i - . Mae angen i ni gymryd cam yn ôl a deall yr hyn yr ydym yn ei olygu wrth hynny, mewn gwirionedd, a beth yw gwerth hyn i gyd. Y peth hawddaf i'w wneud yw galw am raglen sgrinio genedlaethol i ddeall ac i adnabod yn gynnar ystod o gyflyrau, ond mewn gwirionedd, mae angen i ni gael profion dibynadwy sydd mewn gwirionedd yn dweud rhywbeth defnyddiol wrthym ac nid yn achosi niwed i bobl. Dyna ein her. A oes prawf dibynadwy y gallwn sgrinio'r boblogaeth ag ef? Ydym ni wir yn gweld budd o ran iechyd wrth geisio ymgymryd â rhaglen sgrinio genedlaethol yn y maes hwn, neu a ydym ni'n mynd i gael mwy o fudd o ran y gwerth i unigolion, yn ogystal â'r GIG, gyda mesurau eraill? Ar hyn o bryd, nid wyf yn ymwybodol fod dull synhwyrol ar gyfer sgrinio'r boblogaeth yn y maes hwn. Mae angen i ni ymgymryd â gweithdrefnau lle yr ydym yn deall bod risg a deall y risg sydd gan bobl yn hanes eu teulu eu hunain. O ran y pwynt am amseroedd aros, rydym ni'n gweld amseroedd aros yn lleihau. Fel yr ydych chi wedi gweld, yn fy natganiad, nodais ein bod wedi buddsoddi £6.6 miliwn yn y ganolfan yn Abertawe, hefyd, i roi mwy o allu i ganiatáu i'r amseroedd aros hynny ostwng ymhellach fyth, yn ogystal â'r gwaith yr wyf eisoes wedi'i ddisgrifio wrth ateb cwestiynau eraill am y gwaith yr ydym yn ei wneud ym maes gofal sylfaenol i sicrhau bod gennym wasanaethau amgen i wneud yn siŵr bod y bobl sydd wir angen cael eu hatgyfeirio at ofal eilaidd neu drydyddol yn cael y cyfle i wneud hynny yn gyflym. O ran eich pwynt am ysmygu yn gostwng, unwaith eto, yr oedd bai arnaf am beidio â chydnabod yr hyn a ddywedodd Rhun ap Iorwerth. Mae camau a gymerwyd gan y lle hwn i osgoi ysmygu mewn rhai rhannau o'r ystâd gyhoeddus yn arbennig wedi cael effaith wirioneddol ar newid natur y sgwrs ynghylch ysmygu. Mae'n rhan o'r arfogaeth sydd gennym wrth leihau cyfraddau ysmygu mewn gwirionedd. Roedd yn ddewis anodd ei wneud. Efallai bod pobl yn meddwl erbyn hyn wrth gwrs, na ddylech chi gael ysmygu mewn amrywiaeth o fannau cyhoeddus, ond roedd gwrthwynebiad gwirioneddol a sylweddol iawn ar y pryd oherwydd bod y lle hwn wedi dewis gwahardd hynny. Ni oedd y rhan gyntaf o'r DU i wneud hynny. O ran eich pwynt ynglŷn ag e-sigaréts, wel, nid yw e-sigaréts heb niwed; nid yw'n wir nad oes niwed o gwbl. Yr her yw nad ydym yn deall union natur y niwed yn y cynhyrchion hyn. Dyna pam y mae rheoleiddio yn cael ei ddatblygu ar yr hyn y gellid ac y dylid fod mewn e-sigarét. Ond rwy'n cydnabod bod rhai pobl yn eu defnyddio wrth geisio rhoi'r gorau iddi, ond rydym wedi parhau i ddweud, fel Llywodraeth, y byddwn yn cael ein harwain gan y dystiolaeth a'r hyn sydd ar gael, am y niwed a achosir gan e-sigaréts, ac yna fel dewis arall i dybaco. Felly, nid wyf i ar ffansi heddiw yn mynd i gyhoeddi dull cwbl wahanol neu newydd. Byddwn yn parhau i ddefnyddio dull rhagofalus, ond byddwn yn cael ein harwain gan y dystiolaeth ar y ffordd iawn ymlaen. Yn olaf, eich pwynt am ddeiet ac ymarfer corff. Unwaith eto, mae wedi codi mewn cwestiynau eraill, ond ceir neges ysgolion iach gyson, a bydd unrhyw Aelod sy'n ymweld ag un o'u hysgolion cynradd lleol yn arbennig yn ei chael hi'n anodd iawn peidio â gweld negeseuon byw'n iach a bwyta'n iach yn eu hysgolion. Felly, mewn gwirionedd, rwy'n meddwl bod ein hysgolion yn cyflawni eu rhan nhw o'r fargen o ran darparu'r neges bwyta'n iach, byw'n iach honno. Mae'r gwaith yr ydym yn ei wneud, er enghraifft, wrth gyflwyno'r filltir ddyddiol mewn ysgolion yn rhan o'r neges honno. Yr her bob amser yw sut yr ydym yn ymgysylltu â'r grŵp o rieni a gofalwyr o gwmpas yr ysgol honno, oherwydd y maen nhw'n dylanwadau mwy nag y mae ein hysgolion eu hunain ar yr ymddygiadau iechyd y mae pobl yn eu magu ac yna'n eu parhau yn eu bywydau fel oedolion. Felly, mae'n ymwneud â'r darlun cyfan; nid dim ond dweud mai cyfrifoldeb ysgolion yw hyn, oherwydd mewn gwirionedd, mae pob un ohonom yn ein swyddogaethau - fel unigolion, rhieni a gofalwyr ac yn ein swyddogaethau mewn cymunedau - mae gennym ni rywfaint o gyfrifoldeb hefyd, ond yr her bob amser yw sut yr ydym ni'n helpu pobl i wneud dewisiadau , yn hytrach na chael ein gweld yn pregethu wrth bobl neu ddweud wrthynt eu bod yn gwneud y peth anghywir. Mewn gwirionedd, nid yw hynny wedi profi i fod yn ffordd effeithiol iawn o gyflawni newid. Mae'r rhan fwyaf o bobl yn deall negeseuon byw'n iach a bwyta'n iach; ein her ni yw sut yr ydym am eu helpu i wneud hynny'n fwy llwyddiannus ac yn fwy effeithiol.